THULE DISTRIKT 529 



4—6 Bjørne regnedes for at være godt for en Jæger i Sæsonen. Med god Økonomi 

 plejede det Kød, der repræsenteredes af disse Fangstdyr, at slaa godt til Mørke- 

 tiden igennem, saa at der endog blev Kaad til en udstrakt Gæstfrihed over for 

 alle de Bjørnejægere oppe fra Egnene ved Kap York, der strejfede Bopladsen 

 som Konkurrenter. 



Hydrografi. Som det let vil kunne forstaas, bevirker Isforholdene overalt i 

 Farvandene omkring det nordlige Grønland, at nærmere Undersøgelser af de hy- 

 drografiske Forhold er overordentlig vanskelige. Det er derfor ikke meget, vi 

 kender til Havene i Kap York Distriktet. Her danner dog Melville Bugten 

 til Dels en Undtagelse, og vi skal derfor korteligt sammenfatte, hvad der herom er 

 bekendt. 



Hvor Davis Strædet er smallest, strækker der sig en undersøisk Højderyg 

 tværs over dette mellem Grønland og Amerika. Denne Højderyg skiller Davis 

 Strædets sydlige og dybe Del fra Baffins Bugten, der er et meget dybt Bassin, som 

 mod Nord er forbundet med Polarbassinet gennem flere Sunde. Det østligste af 

 disse er Smith Sund, som tillige med Melville Bugten, der runder sig ind i Grønland 

 fra Baffins Bugten, er det Havomraade, der begrænser Kap York Distriktet. Og- 

 saa i Melville Bugten er Dybderne betydelige, ca. 20 Kvartmil Syd for Kap York 

 er Dybden f. Eks. over 500 Meter, og i Smith Sund finder man Dybder paa over 200 

 Meter i ringe Afstand fra Land. 



I hydrografisk Henseende er Havet ved Kap York Distriktet undersøgt af 

 Dr. Thorild Wulff, Deltager i den 2. Thule-Ekspedition, og de her meddelte Re- 

 sultater skylder jeg Professor Martin Knudsen Tak for. 



Forholdene viste sig at være de for arktiske Have karakteristiske : et fersk Over- 

 lag, hvis Temperatur retter sig efter Aarstiden, ovenpaa et noget saltere Mellem- 

 lag, hvis Temperatur er meget lav, nemlig kun nogle faa Tiendedele Grader over 

 Havvandets Frysepunkt. Under disse Mellemlag findes et Vandlag, hvis Salthol- 

 dighed er over 3,4 °/ , og hvis Temperatur er positiv. Dette Vandlags Temperatur- 

 maximum er i Melville Bugten fundet at være ca. -+■ 1° i en Dybde af ca. 500 m, 

 medens dets Maximumstemperatur Syd for den omtalte Højderyg er + 3° à 4°. 

 I hele Baffins Bugt vokser det kolde Mellemlags Tykkelse fra ca. 150 Meter i 

 den sydlige Del til ca. 350 Meter i den nordlige Del. Mellemlagets Temperaturmi- 

 nimum er i Melville Bugten fundet at være -f- 1,6° i en Dybde af ca. 100 Meter, 

 hvor Saltholdigheden var lidt mindre end 3,4 °/ . Skønt der kun haves faa Under- 

 søgelser i disse Farvande, tør man dog med temmelig stor Sikkerhed gaa ud fra, 

 at Maalingerne er typiske for hele Baffins Bugt og Smith Sund. 



Kap York — Kap Alexander. 



Geografisk Beskrivelse. Det berømte Forbjerg Kap York, der som en stejl 

 Landryg skyder sig ud fra Indlandsisen, bærer med Rette Navnet IvnânganeK: 

 »Det stejlt skraanende Land«. Husene her minder da ogsaa om Fuglereder, der 



Dansk Grønland. I. 34 



